***Projekts***

**Ministru kabineta noteikumu projekta “Nozaru ekspertu padomju izveidošanas, darbības un darbības koordinācijas kārtība” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |  Ministru kabineta noteikumu projekts “Nozaru ekspertu padomju izveidošanas, darbības un darbības koordinācijas kārtība” (turpmāk– noteikumu projekts) izstrādāts pamatojoties uz Profesionālās izglītības likuma (turpmāk – likums) 7.panta 14.punktu un 12.panta piekto daļu.  Likuma 7.panta 14.punktā ir paredzēts, ka Ministru kabinets nosaka kārtību, kādā tiek izveidotas un darbojas nozaru ekspertu padomes, bet 12.panta piektajā daļā ir noteikts, ka kārtību, kādā tiek koordinēta nozaru ekspertu padomju darbība nosaka Ministru kabinets.  |
| 2.  | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Nozaru ekspertu padomes - un to izveide ir profesionālās izglītības satura reformas sastāvdaļa, kuras mērķis ir izveidot patstāvīgi strādājošu, kvalitatīvu, tautsaimniecības nozaru attīstības vajadzībām atbilstošu profesionālās izglītības satura nodrošināšanas sistēmu, kas spēj ātri reaģēt uz darba tirgus pieprasījumu, regulāri izvērtējot un atjaunojot profesionālās izglītības saturu atbilstoši regulāri aktualizētajai nozaru kvalifikāciju struktūrai.  Profesionālās izglītības satura reformas rezultātā ir paredzēts: izveidot patstāvīgus sadarbības mehānismus ar sociālajiem partneriem un nozares organizācijām, attīstīt Nozaru ekspertu padomju darbu, kas nodrošinātu profesionālās izglītības satura atbilstību nozaru vajadzībām, ņemot vērā reģionu specifiku un vajadzības attiecīgajā nozarē.  Eiropas Savienības struktūrfondu un Kohēzijas fonda 2007.–2013.gada plānošanas periodā darbības programmas “Cilvēkresursi un nodarbinātība” 1.2.1.1.1.apakšaktivitātes “Nozaru kvalifikāciju sistēmas izveide un profesionālās izglītības pārstrukturizācija” ietvaros tika uzsākta profesionālās izglītības pārstrukturizācija, izveidojot nozares kvalifikācijas sistēmu, veicot tautsaimniecības nozaru izpēti, izstrādājot vai pilnveidojot pamatprofesiju standartus un specializāciju kvalifikācijas prasības (projekta īstenošanas termiņš: no 2010.gada 1.decembra līdz 2015.gada 30.novembrim.). Projektu īstenoja Valsts izglītības attīstības aģentūra sadarbībā ar Latvijas Darba devēju konfederāciju, Latvijas Brīvo arodbiedrību savienību, Valsts izglītības satura centru un Izglītības kvalitātes valsts dienestu. Kopējais projekta finansējums bija 3 405 530 *euro* (<http://sf.viaa.gov.lv/lat/profesionala_izglitiba/>). Lai uzlabotu sadarbību ar sociālajiem partneriem un nozaru organizācijām kopš 2011.gada Eiropas Sociālā fonda projektā, vienošanās Nr. 2010/0274/1DP/1.2.1.1.1/10/IPIA/VIAA/001, ir izveidotas un aktīvi darbojas 12 Nozaru ekspertu padomes, kuru uzdevums ir risināt visus ar attiecīgās nozares nodarbinātību, daba spēka piedāvājumu un darba spēka pieprasījumu saistītos jautājumus, ietverot visas izglītības pakāpes, visus profesionālās kvalifikācijas līmeņus un visus darba spēka sagatavošanas veidus. Likuma 12.panta pirmajā daļā ir noteikts, ka nozaru ekspertu padomju darbības mērķis ir sekmēt attiecīgās nozares profesionālās izglītības efektivitātes un kvalitātes paaugstināšanu, veicot valsts un pašvaldību, nozares darba devēju un to apvienību, arodbiedrību un speciālistu sadarbību cilvēkresursu attīstības jautājumos un profesionālās izglītības atbilstību darba tirgus prasībām, savukārt šī panta otrās daļas 6.punktā ir noteikts, ka nozaru ekspertu padomes koordinē un veicina komersantu sadarbību ar profesionālās izglītības iestādēm izglītības programmu īstenošanas jautājumos, tai skaitā darba vidē balstītu mācību atbalstīšanā, mācību un kvalifikācijas prakses organizēšanā. Tādējādi nozaru ekspertu padomēm ir būtiska loma jauna profesionālās izglītības īstenošanas veida – darba vidē balstītu mācību – īstenošanā.” Šobrīd ir izveidotas un darbojas 12 Nozaru ekspertu padomes:1. Pārtikas rūpniecība un lauksaimniecība;2. Kokrūpniecība (mežsaimniecība, kokapstrāde);3. Būvniecība;4. Metālapstrāde, mašīnbūve, mašīnzinības (autotransports);5. Ķīmiskā rūpniecība un tās saskarnozares;6. Enerģētika;7. Tekstilizstrādājumu, apģērbu, ādas un ādas izstrādājumu ražošana;8. Tūrisms, skaistumkopšana;9. Elektronisko un optisko iekārtu ražošana, informācijas un komunikācijas tehnoloģijas;10. Transports un loģistika;11. Poligrāfija un izdevējdarbība, papīra un papīra izstrādājumu ražošana, datordizains;12. Uzņēmējdarbība, finanses, grāmatvedība, administrēšana, vairumtirdzniecība un mazumtirdzniecība. Paredzams, ka varētu tikt izveidotas vēl citas nozaru ekspertu padomes.     Nozaru ekspertu padomes ir Nacionālās trīspusējās sadarbības padomes institucionālās sistēmas sastāvdaļa, kas tiek izveidotas, lai nodrošinātu profesionālās izglītības atbilstību darba tirgus prasībām un to darbība ir jānodrošina ilgtermiņā. Nozaru ekspertu padomes koordinē un veicina komersantu sadarbību ar profesionālās izglītības iestādēm izglītības programmu īstenošanas jautājumos, tajā skaitā darba vidē balstītu mācību atbalstīšanā, mācību prakses un kvalifikācijas prakses organizēšanā, konsultē un sniedz priekšlikumus par darba vidē balstītu mācību īstenošanas jautājumiem, izvērtē darba vidē balstītu mācību īstenošanas gaitu un sniedz priekšlikumus sistēmas pilnveidei, kā arī veic citas funkcijas saskaņā ar normatīvajiem aktiem par darba vidē balstītu mācību organizēšanu.  Tiesiskā regulējuma mērķis ir Nozaru ekspertu padomju izveidošanas, darbības un darbības koordinācijas kārtību noteikt ārējā normatīvajā aktā, lai nodrošinātu to darbību ilgtermiņā.  Vienlaikus noteikumu projektā ietvertas koordinācijas institūcijas (attiecīgi Latvijas Darba Devēju konfederācija un Biedrība “Lauksaimnieku organizāciju sadarbības padome”) funkcijas, veicot nozaru ekspertu padomju darbības koordināciju. Likuma 12.panta piektajā daļā ir noteiktas organizācijas, kas koordinē nozares ekspertu padomes, konkrēti “Pārtikas rūpniecības un lauksaimniecības nozares ekspertu padomju darbību koordinē Lauksaimnieku organizāciju sadarbības padome. Pārējo nozaru ekspertu padomju darbību koordinē Latvijas Darba devēju konfederācija”. Nozaru ekspertu padomes darbojas kā koleģiālas konsultatīvas padomdevējas institūcijas.  Nozaru ekspertu padomju institucionālā pārstāvniecība tiks veidota atbilstoši nozaru izpētes datiem, ņemot vērā nozares komercsabiedrību, biedrību vai nodibinājumu, kā arī iestāžu struktūru, kā arī nozares uzņēmumu un nodarbināto īpatsvaru, ko pārstāv nozares organizācijas. Nozaru ekspertu padomju sastāvu veido nozaru darba devēju organizāciju, arodbiedrību un to apvienību, profesionālo organizāciju, kā arī attiecīgo ministriju nominēti pārstāvji. Ņemot vērā to, ka nozaru ekspertu padomju darbība saistīta arī ar profesionālās izglītības iestāžu kompetenci un pašvaldību kompetenci (gādāt par iedzīvotāju izglītību, sekmēt saimniecisko darbību attiecīgajā administratīvajā teritorijā un rūpēties par bezdarba samazināšanu, piedalīties profesionālās izglītības īstenošanā, sekmēt komercdarbības attīstību savā teritorijā, sadarboties ar darba devēju organizācijām, piedalīties to jautājumu risināšanā, kas saistīti ar prakses vietu nodrošināšanu izglītojamajiem attiecīgās pašvaldības teritorijā), noteikumu projektā ir paredzēts, ka atbilstoši specifikai nozaru ekspertu padomes sastāvā var iekļaut profesionālo izglītības iestāžu vai to dibinātāju pārstāvju, kā arī pašvaldību pārstāvjus.Ievērojot to, ka nozaru ekspertu padomju darbības mērķis ir sekmēt attiecīgās nozares profesionālās izglītības efektivitātes un kvalitātes paaugstināšanu, veicinot valsts un pašvaldību, nozares darba devēju un to apvienību, arodbiedrību un speciālistu sadarbību cilvēkresursu attīstības jautājumos un profesionālās izglītības atbilstību darba tirgus prasībām, noteikumu projektā paredzēts, ka nozaru darba devēju organizāciju un profesionālo organizāciju pārstāvji veido ne mazāk par pusi attiecīgās padomes sastāva. Saskaņā ar likuma 12.panta ceturto daļu nozaru ekspertu padomju sastāvā var iesaistīt nozaru nevalstisko organizāciju (tai skaitā darba devēju, darbinieku un nozaru profesionālo nevalstisko organizāciju), kā arī publisko personu (tai skaitā valsts institūciju, pašvaldību un augstskolu) pārstāvjus un citus nozares ekspertus. Noteikumu projektā paredzēts, ka padomes sastāvā tiek iekļauti arodbiedrību un to apvienību, kā arī attiecīgo ministriju deleģēti pārstāvji. Atbilstoši attiecīgās padomes kompetencē esošo jautājumu specifikai padomes sastāvā iesaista arī publisko personu (tai skaitā valsts institūciju, pašvaldību, plānošanas reģionu un izglītības iestāžu) pārstāvjus un citus nozares ekspertus. Noteikumu projektā ir paredzēts, ka par nozaru ekspertu padomju izveidošanu vai likvidāciju lemj Nacionālās trīspusējās sadarbības padomes Profesionālās izglītības un nodarbinātības trīspusējās sadarbības apakšpadome (turpmāk– sadarbības apakšpadome). Vienlaikus noteikumu projektā paredzēts, ka sadarbības apakšpadome apstiprina attiecīgās nozares ekspertu padomes nolikumu, institucionālo pārstāvniecību un sastāvu. Nozaru ekspertu padome darbosies saskaņā ar tās nolikumu, kuru apstiprina sadarbības apakšpadome. Noteikumu projektā ir paredzēts, ka koordinācijas institūcija materiāli un tehniski nodrošina nozaru ekspertu padomju sēžu norisi, nodrošina dokumentu un informācijas apriti starp nozaru ekspertu padomju locekļiem un citām institūcijām.  |
| 3.  | Projekta izstrādē iesaistītās institūcijas |  Latvijas darba devēju konfederācija, Latvijas Brīvo arodbiedrību savienība, Valsts izglītības satura centrs, Izglītības un zinātnes ministrija, Biedrība “Lauksaimnieku organizāciju sadarbības padome”. Ar Izglītības un zinātnes ministrijas 2015.gada 16.septembra rīkojumu Nr.425 “Par darba grupas izveidi Profesionālās izglītības likumā ietvertā jaunā regulējuma ieviešanai” ir izveidota starpinstitūciju darba grupa, kura sastāvā ir iekļauti pārstāvji no Izglītības un zinātnes ministrijas, Ekonomikas ministrijas, Labklājības ministrijas, Zemkopības ministrijas, Valsts izglītības satura centra, Izglītības kvalitātes valsts dienesta, Lauksaimnieku organizāciju sadarbības padomes, Latvijas Pašvaldību savienības, Latvijas Brīvo arodbiedrību savienības, Latvijas Darba devēju konfederācijas, Latvijas Tirdzniecības un rūpniecības kameras, Latvijas Neatkarīgo Mežizstrādātāju Asociācijas, Latvijas Būvnieku asociācijas, Akadēmiskās informācijas centra, Latvijas Amatniecības kameras, Mašīnbūves un metālapstrādes rūpniecības asociācijas, Latvijas Nacionālā kultūras centra. Minētās darba grupas uzdevums ir izvērtēt sagatavotos normatīvo aktu projektus, kas izstrādāti saistībā ar profesionālās izglītības satura reformas īstenošanu, un sagatavot par tiem priekšlikumus turpmākai virzībai.  |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Noteikumu projekts attiecas uz nozaru ekspertu padomju ekspertiem, izglītības iestādēm, kas īsteno profesionālās izglītības programmas, izglītojamiem, kuri apgūst profesionālās izglītības programmas, attiecīgām ministrijām un pašvaldībām, darba devējiem, arodbiedrībām un to apvienībām, profesionālajām organizācijām, nozarē nodarbinātajiem, Latvijas Darba Devēju konfederāciju, Biedrību “Lauksaimnieku organizāciju sadarbības padome”, Latvijas Brīvo arodbiedrību savienību, Valsts izglītības satura centru, Izglītības kvalitātes valsts dienestu, Valsts izglītības attīstības aģentūru, publiskām personām (tai skaitā valsts institūcijām, pašvaldībām, plānošanas reģioniem) un citiem nozares ekspertiem. |
| 2. | Tiesiskā regulējuma ietekme uz tautsaimniecību un administratīvo slogu |  Sabiedrības grupām un institūcijām noteikumu projekta tiesiskais regulējums nemaina tiesības un pienākumus, kā arī veicamās darbības. Darbu turpina izveidotās 12 nozaru ekspertu padomes, kā arī publiskās personas savu darbību noteikumu projekta īstenošanā veic esošo funkciju ietvaros.  |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Cita informācija | Nav. |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016. gads** | Turpmākie trīs gadi (*euro*) |
| **2017.gads** | **2018.gads** | **2019.gads** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |   0 |   0  |   0 |   0 |   0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |   0 |   0 |   0 |   0 |   0 |
| 1.2. valsts speciālais budžets |   0 |   0 |   0 |   0 |   0 |
| 1.3. pašvaldību budžets |   0 |   0 |   0 |   0 |   0 |
| 2. Budžeta izdevumi: |   0 |   0 |   0 |   0 |   0 |
| 2.1. valsts pamatbudžets |   0 |    0 |   0 |   0 |   0 |
| 2.2. valsts speciālais budžets |   0 |   0 |   0 |   0 |   0 |
| 2.3. pašvaldību budžets |   0 |   0 |   0 |   0 |  0 |
| 3. Finansiālā ietekme: |  0 |  0 |   0 |   0 |   0 |
| 3.1. valsts pamatbudžets |   0 |   0 |   0 |  0 |   0 |
| 3.2. speciālais budžets |   0 |   0 |   0 |   0 |   0 |
| 3.3. pašvaldību budžets |   0 |   0 |   0 |   0 |   0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  0 |  0 |  0 |  0 |
|  0 |  0 |  0 |  0 |
|  0 |  0 |  0 |  0 |
| 5. Precizēta finansiālā ietekme: | X |   0 |   0 |   0 |   0 |
| 5.1. valsts pamatbudžets |   0 |   0 |   0 |   0 |
| 5.2. speciālais budžets |   0 |   0 |   0 |   0 |
| 5.3. pašvaldību budžets |   0 |   0 |   0 |   0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |   |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Nozaru ekspertu padomju darbībai nepieciešamās telpu īres, aprīkojuma, grāmatvedības un lietvedības izmaksas sedz institūcija, kurai Profesionālās izglītības likumā paredzēts deleģējums koordinēt nozaru ekspertu padomju darbību.  Papildus nozaru ekspertu padomes vienu funkciju (komersantu piesaiste darba vidē balstītu mācību un mācību prakšu īstenošanai) paredzēts finansēt “Darbības programmas “Izaugsme un nodarbinātība” 8.5.1.specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” ietvaros, kuru īstenos Latvijas Darba devēju konfederācija.  Ministru kabineta noteikumu projekts "Darbības programmas "Izaugsme un nodarbinātība" 8.5.1.specifiskā atbalsta mērķa "Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā" īstenošanas noteikumi" izsludināts valsts sekretāru sanāksmē 2016.gada 18.februārī.  Nozaru ekspertu padomes vienu funkciju (komersantu piesaiste darba vidē balstītu mācību un mācību prakšu īstenošanai) plānots finansēt atbilstoši minēto Ministru kabineta noteikumu nosacījumiem un atbalstāmajām darbībām. Pēc Darbības programmas “Izaugsme un nodarbinātība” 8.5.1.specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” beigām ir izvērtējama nozaru ekspertu padomju turpmākā darbība un finansējuma nepieciešamība. Jautājums par papildu nepieciešamo finansējumu ir skatāms, sagatavojot vidēja termiņa budžeta ietvara projektu un valsts budžeta projektu kārtējam gadam, vienlaikus ar visu ministriju un citu centrālo valsts iestāžu jauno politikas iniciatīvu pieprasījumiem atbilstoši attiecīgā gada valsts budžeta finansiālajām iespējām. |
|  **IV. Tiesību akta projekta ietekme uz spēkā esošo tiesību normu sistēmu**  |
| 1. | Nepieciešamie saistītie tiesību aktu projekti |  Ir sagatavots un š.g. 28.janvāra valsts sekretāru sanāksmē izsludināts Ministru kabineta noteikumu projekts “Kārtība, kādā organizē un īsteno darba vidē balstītas mācības” (protokols Nr.4 4.§, VSS-81) un š.g. 21.janvāra valsts sekretāru sanāksmē ir izsludināts Ministru kabineta noteikumu projekts “Profesijas standarta, profesionālās kvalifikācijas prasību (ja profesijai neapstiprina profesijas standartu) un nozaru kvalifikācijas struktūras izstrādes kārtība” (protokols Nr.3 10.§, VSS-63), kā arī š.g. 18.februāra valsts sekretāru sanāksmē ir izsludināts Ministru kabineta noteikumu projekts “Darbības programmas “Izaugsme un nodarbinātība” 8.5.1.specifiskā atbalsta mērķa “Palielināt kvalificētu profesionālās izglītības iestāžu audzēkņu skaitu pēc to dalības darba vidē balstītās mācībās vai mācību praksē uzņēmumā” īstenošanas noteikumi” (protokols Nr.7 10.§, VSS-131). Nepieciešams sagatavot Ministru kabineta noteikumu projektus par grozījumiem Ministru kabineta 2010.gada 14.septembra noteikumos Nr.852 “Kārtība, kādā akreditē vispārējās un profesionālās izglītības programmas, izglītības iestādes un eksaminācijas centrus” un Ministru kabineta 2009.gada 14.jūlija noteikumos Nr.775 “Vispārējās un profesionālās izglītības programmu licencēšanas kārtība” un Ministru kabineta 2011.gada 30.augusta noteikumos Nr.662 “Profesionālās kvalifikācijas eksāmenu norises kārtība akreditētās profesionālās izglītības programmās”, iestrādājot tajos normas, kas regulēs nozaru ekspertu padomju iesaisti profesionālās izglītības programmu licencēšanā un akreditācijā, kā arī nozaru ekspertu padomju iesaisti profesionālās kvalifikācijas eksāmenos.  |
|    | Atbildīgā institūcija |  Izglītības un zinātnes ministrija, Valsts izglītības satura centrs. |
| 3. | Cita informācija | Nav. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts ar Latvijas Darba Devēju konfederāciju, Latvijas Brīvo arodbiedrību savienību un Biedrību “Lauksaimnieku organizāciju sadarbības padome” skaņots un apspriests izstrādes laikā. |
| 2. | Sabiedrības līdzdalība projekta izstrādē  |  Noteikumu projekta izstrādē un apspriešanā tika iesaistīta Latvijas Darba Devēju konfederācija, Latvijas Brīvo arodbiedrību savienība, Biedrība “Lauksaimnieku organizāciju sadarbības padome”.  Informācija par nozaru ekspertu padomju darbības jautājumiem (tajā skaitā par noteikumu projekta izstrādi) sniegta informācija Nacionālās Trīspusējās sadarbības padomes Profesionālās izglītības un nodarbinātības trīspusējās sadarbības apakšpadomes sēdēs (23.09.2015., 28.01.2016., 13.04.2016.).  Ar Izglītības un zinātnes ministrijas 2015.gada 16.septembra rīkojumu Nr.425 “Par darba grupas izveidi Profesionālās izglītības likumā ietvertā jaunā regulējuma ieviešanai” ir izveidota starpinstitūciju darba grupa, kura sastāvā ir iekļauti šādu nevalstisko organizāciju pārstāvji: Latvijas Brīvo arodbiedrību savienības, Latvijas Pašvaldību savienības, Latvijas Darba devēju konfederācijas, Latvijas Tirdzniecības un rūpniecības kameras, Latvijas Neatkarīgo Mežizstrādātāju Asociācijas, Latvijas Būvnieku asociācijas, Akadēmiskās informācijas centra, Latvijas Amatniecības kameras, Mašīnbūves un metālapstrādes rūpniecības asociācijas, Lauksaimnieku organizāciju sadarbības padomes, kuras uzdevums ir izvērtēt sagatavotos normatīvo aktu projektus, kas izstrādāti saistībā ar profesionālās izglītības satura reformas īstenošanu. Tādējādi darba grupā ietvertām institūcijām nodrošināta iespēja izteikt priekšlikumus noteikumu projekta pilnveidošanai.  Noteikumu projekts ievietots Izglītības un zinātnes ministrijas tīmekļa vietnē: http://izm.gov.lv/lv/normativie-akti/normativo-aktu-projekti. |
| 3. | Sabiedrības līdzdalības rezultāti |  Latvijas Darba Devēju konfederācija, Latvijas Brīvo arodbiedrību savienība, Biedrība “Lauksaimnieku organizāciju sadarbības padome” atbalsta tiesisko regulējumu par nozaru ekspertu padomju izveidošanu un darbību, kā arī darbības koordināciju.  Noteikumu projekta sagatavošanas procesā minētās institūcijas sniedza savus priekšlikumus un ierosinājumus. Būtiskākās diskusijas notikušas par nozaru ekspertu padomju sastāvu (tajā skaitā institucionālo pārstāvniecību) un lēmumu pieņemšanas kārtību, kā arī par nozaru ekspertu padomju darbības koordinācijas finansēšanu.  Apspriešanas un diskusiju rezultātā sagatavots noteikumu projekts piedāvātajā redakcijā. |
| 4. | Cita informācija | Nav. |
|  **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas |  Nozaru ekspertu padomes, Latvijas darba devēju konfederācija, Latvijas Brīvo arodbiedrību savienība, Biedrība “Lauksaimnieku organizāciju sadarbības padome” attiecīgās ministrijas, Valsts izglītības satura centrs, Izglītības kvalitātes valsts dienests, Valsts izglītības attīstības aģentūra, kā arī izglītības iestādes, kas īsteno profesionālās izglītības programmas, pašvaldības, darba devēju organizācijas un profesionālās organizācijas, izglītojamie, kuri apgūst profesionālās izglītības programmas.   |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem |  Jaunas institūcijas netiks izveidotas. Esošās institūcijas netiek likvidētas vai reorganizētas. |
| 3. | Cita informācija | Nav. |

 *Anotācijas V sadaļa – noteikumu projekts šo jomu neskar.*

Izglītības un zinātnes ministrs Kārlis Šadurskis

Iesniedzējs:

Izglītības un zinātnes ministrs Kārlis Šadurskis

Vizē:

Valsts sekretāra vietnieks –

 Sporta departamenta direktors,

valsts sekretāra pienākumu izpildītājs Edgars Severs

30.06.2016.

2507

D.Bīlmanis

Izglītības departamenta juriskonsults

67047702, dainis.bilmanis@izm.gov.lv